Ciyaaryahan Maxamuud Cabdi Xasan (Gofindha), oo ka tirsan Xulka Kubad Cagta Gobolka Maroodijeex iyo Kooxda Kubada Cagta heerka kowaad ee Dawladda hoose Hargeysa, kana mid ah Ciyaaryahanada ugu wanaagsan uguna magaca weyn Somaliland, ayaa Madaxweyne Muuse Biixi Cabdi ugu baaqay in Wasaaradda Ciyaaraha uu baabiiyo, una hoos keeno Wasaaradda Waxbarashada, si Xidhiidhada Ciyaaruhu u noqdaan kuwa madax banaan, oo Tartamo iyo Horyaalo lagula xisaabtamo qabta,waxaanu ku taliyey in loo sameeyo Miisaaniyad ay Tartamo ku qabtaan.
